Адлеиԥҳа Мгәыӡырхәа аекологиатә форум азы: аԥсабара ахьчара ахәыҷқәа рылааӡара хәарҭа дууп
19:52 24.08.2023 (ирҿыцуп: 19:55 24.08.2023)
Аԥсны ашколхәыҷкәа рзы аекологиатә форум мҩаԥысуеит Мгәыӡырхәа ақыҭан, нанҳәа 21 инаркны 24-нӡа. Уи иалахәуп ареспубликаҟны иҟоу ахәыҷтәы аекологиатә клубқәа жәаба рхаҭарнакцәа, 30-ҩык аҵаҩцәа. Дара алшара рымоуп иааҳакәыршаны иҟоу аԥсабара ахьчаразы рдыррақәеи рԥышәеиаимдара, аекологиатә ҵараааӡара аиура. Афорум аҟны ирзаԥхьоит алекциақәа, имҩаԥысуеит азҵаарақәа реилыргара, ахәмаррақәа, аԥсабараҟны аҵаратә ныҟәара. Ас еиԥш ауснагӡатәқәа ашколхәыҷқәа аекологиа аиқәырхараҿы иҟоу ауадаҩрақәа рыӡбара активла ралархәра иазырхоуп ҳәа азгәарҭоит афорум аиҿкааҩцәа. Аекологиатә форум еиҿнакааит ауаажәларратә еиҿкаара "Аԥсабара" ҵыԥх Аԥсны иаԥҵаз аекологиатә клубқәа русура ахәҭак аҳасабала. Гулиа ихьӡ зху Уарчатәи абжьаратә школ арҵаҩы, аекологиатә клуб анапхгаҩы Кама Адлеиԥҳа арадио Sputnik аефир аҟны еиҭалҳәеит афорум шымҩаԥысуа атәы.
Лара лцәажәараҿы иазгәалҭеит аекологиатә гәыԥқәа ашколқәа рҟны раԥҵара хәарҭа ду злоу акы акәны дшаҳаԥшуа.
"Абас еиԥш аклубқәа егьырҭ ашколқәа рҿгьы иҟазҭгьы, сгәаанагарала аԥсабара аиҷаҳара, уи азнеишьа акультура аганхьала даара ихәарҭоуп, избанзар ауаҩы дшыхәыҷу идыруеит аԥсабара ацәгьа шазутәым, уи аҳауа ишаныԥшуа, игәабзиара ишадҳәалоу. Аԥсабара ахьчара ахәыҷқәа рылааӡара хәарҭара дууп", -азгәалҭеит Адлеиԥҳа.
Аицәажәара инеиҵыхны ишәаҳар шәылшоит аудиофаил аҟны хыхь.